Dr. Max Omega Smart Chews
Dobrý deň chcela by som sa opýtať či je bezpečné užívať (Dr. Max Omega Smart Chews 362mg DHA, 148mg EPA) v tehotenstve od 7. mesiaca? Ďakujem
Dobrý deň,
ďakujeme za Vašu otázku.
Všeobecne odporúčaný denný príjem EPA + DHA  u tehotných žien predstavuje 400 mg na deň. Európsky úrad pre bezpečnosť potravin (EFSA ) doporučuje prívod u tehotných a dojčiacich  350- 450 mg DHA + EPA/deň. Vhodnými potravinami a zdrojom omega kyselín pre tehotné a dojčiace ženy sú: pstruh, treska, sardinky, ďalej sú to panenské oleje (ľanový, olivový, sezamový) a semienka (tekvicové, slnečnicové, sezamové).
Vzhľadom na to, že prípravok Dr. Max Omega Smart Chews obsahuje 362mg DHA a 148mg EPA, a musíme zvážiť aj príjem omega - 3 mastných kyselín v potrave, je tu riziko prekročenia odporúčanej dávky. Z tohto dôvodu Vám odporúčam užívať prípravky určené priamo pre tehotné ženy. Obsahujú vitamíny, minerály a ostatné látky, ktoré sú dôležité pre správny vývoj plodu. Okrem omega - 3 mastných kyselín, je to napríklad folát, ktorý prispieva k rastu zárodočných tkanív počas tehotenstva, k správnej funkcii imunitného systému, k zníženiu únavy a vyčerpania a podieľa sa na procese delenia buniek.
Výborné skúsenosti máme taktiež s prípravok
Pregnafolin
. Tento výživový doplnok slúži ako zdroj vitamínov a omega-3 nenasýtených mastných kyselín, a je určený ženám od 13. týždňa tehotenstva až do pôrodu. Odporúčané dávkovanie je 1 tableta a 1 kapsula denne s jedlom alebo po jedle, ktoré sa zapijú dostatočným množstvom tekutiny.
Prajem pekný zvyšok dňa.
S pozdravom
Mgr. Emma Halás Haluščíková